Die leier van die DA sê almal wat by die verslag oor staatskaping geïmpliseer word, moet vervolg word [KLANK]
Twee verdagtes in hegtenis nadat ontvoerde meisie van Johnnesburg gevind is
NUUSFLITS NUUSAGENTSKAP 5 Januarie 2 nm
# Die wêreld vier op 14 Januarie Wêreld-logikadag. Die Verenigde Nasies se Opvoedkundige, Wetenskaplike en Kulturele Organisasie het die dag in vennootskap met die Internasionale Raad vir Filosofie en Geesteswetenskappe in die lewe geroep. 'n Woordvoerder van die Suid-Afrikaanse Wiskundestigting, Melissa Louw, sê die Stigting het twee leerder-ontwikkelings-projekte saamgestel om laer- en hoërskoolkinders te help om hul logiese denke-vaardighede op te skerp:
# Kaapstad se burgemeester, Geordin Hill-Lewis, besoek brandweerstasies in die nadraai van die verwoestende brand by die Parlement besoek om hul gereedheid vir die veldbrandseisoen na te gaan. 'n Woordvoeder, Lyndon Johnson, sê hy sal ook persoonlik die brandbestryders van die Roelandstraatse brandweerstasie bedank vir hul hulp met die brand by die Parlement. Die burgemeeserskomiteelid for Veiligheid en Sekerheid, JP Smith, asook die speaker van die Parlement, Nosiviwe Mapisa-Nqakula, sal die burgemeester na die geleentheid in Roelandstraat vergesel.
# Die Noord-Kaapse Departement van Gesondheid het altesaam 308 mediese interns, asook gemeenskapsdiens-opgeleides en verpleegkundiges ontvang om hul akademiese mediese praktiese werk in verskeie velde te verrig. Die plasing word teen 'n koste van 207-miljoen-rand gedoen. 'n Internskapprogram laat interns toe om vooraf behaalde teoretiese kennis in die praktyk toe te pas. Hulle kry ook die geleentheid om hul nuwe praktiese kennis en vaardighede onder die wakende oog van senior gesondheidswerkers uit te leef. Die internskapprogram duur twee jaar.
# 'n Franse vrugte-invoerder, die Kinobé-groep, sê hy het vandeesweek die eerste bootvrag Suid-Afrikaanse lietsjies ontvang. 'n Woordvoerder, Herold Hage, sê die lietsjies word in Malelane in Mpumalanga en in Tzaneen in Limpopo verbou. Hy sê vanjaar se lietsjies is van perfekte gehalte en die vrugte is groot en heerlik om te eet. Die lietsjies sal aan Europese klein- en groot-handelaars verkoop word. Hage sê daar is reeds 'n besonder groot vraag na dié vrugte vroeg in die jaar.
# En ten slotte: 'n Agt maande oue Alaska-malemoet met die naam North was die ware held tydens 'n reddingspoging in die berge van Kroasië. Hy het 'n beseerde bergklimmer gered deur 13 uur lank op hom te lê. Die land se berg-reddingsdiens sê in 'n Facebook-inskrywing die hond het Grga Brkic warm gehou nadat hy geval en beseer is. Hy kon nie beweeg nie en sy vriende kon hom nie bereik nie. Die voorval het plaasgevind toe Brkic en 'n groep vriende in die Velebit-berge gaan stap het.